钦定古今图书集成/明伦汇编/氏族典/第251卷 > 张继孟
## 钦定古今图书集成/明伦汇编/氏族典/第251卷 > 张继孟

按《明外史张继孟传》：“继孟，字伯功，扶风人。万历末年
进士。除潍县知县。天启三年，擢南京御史。以不建魏
忠贤祠，斥为邪党，削夺归。崇祯二年，起故官，出为广
西知府，稍迁浙江盐运使。忤视盐内官崔璘，左迁保
宁知府，寻进副使。十七年，张献忠寇成都，与陈其赤、
孔教等佐巡抚龙文光协守。城陷被执，幽之僧寺。献”
忠僭帝号，欲用诸人，继孟不为屈，乃被杀。妻贾亦从
死。其赤投百花潭死。孔教不屈死。